Document ID: /roh_data/filtered/fineweb-2-filterrobots_roh.jsonl.gz/53365

En Svizra duaja dar dapli canortas d'uffants pitschens e canortas d'uffants da scola. Quai pretenda la Magistraglia Svizra. La pandemia haja mussà, che structuras cumplementaras a la famiglia ed a la scola sajan impurtantas. Perquai duajan tut las famiglias en Svizra pudair duvrar e cunzunt er pajar per canortas d'uffants.
Plinavant pretenda la Magistraglia, ch’i dettia standards da qualitad en connex cun il persunal e l'infrastructura da quellas canortas d'uffants. Per dapli egualitad da las chanzas saja quai impurtant, ch'ils uffants survegnian emprims quatter onns bunas e gistas premissas da start.